cyanic-selkie/wikianc huggingface dataset:
நிண்டெண்டோ
1956-1974: புதிய முயற்சிகள்
1963 ஆம் ஆண்டில், யமாச்சி நிண்டெண்டோ பிளேயிங் கார்டு கோ லிமிடெட் என்றப் பெயரை நிண்டெண்டோ கோ, லிமிடெட் என மாற்றினார். 1963 முதல் 1968 வரையிலான காலகட்டத்தில் நிறுவனம் புதிதாக செலுத்தப்பட்ட மூலதனத்தைப் பயன்படுத்தி வணிகத்தின் பிற பகுதிகளில் பரிசோதனை செய்யத் தொடங்கியது. நிண்டெண்டோ டாயா என்ற வாடகையுந்து நிறுவனத்தை அமைத்தது. இந்த வணிகம் ஆரம்பத்தில் வெற்றிகரமாக இருந்தது. இருப்பினும், தொழிலாளர் சங்கங்களுடனான பிரச்சினைகள் சேவையை நடத்துவதற்க்கான நிதி உயர்ந்ததால் நிண்டெண்டோ அதை விற்க வேண்டிய கட்டாயம் ஏற்பட்டது. இது காதல் விடுதிகள்,  தொலைக்காட்சி நிறுவனம்,  உணவு நிறுவனம் ( உடனடி அரிசியை விற்பனை செய்தல் ) மற்றும் பல முயற்சிகளையும் செய்தது. இந்த முயற்சிகளின் அனைத்து இறுதியில் தோல்வி, மற்றும் 1964 பிறகு டோக்கியோ ஒலிம்பிக், விளையாடும் அட்டை விற்பனை கைவிடப்பட்டன, நிண்டென்டோவின் பங்கு விலையின் அதன் குறைந்த பதிவு நிலை சரிந்தது ¥ 60.
வெளி இணைப்புகள்
பகுப்பு:சப்பானிய வகைக்குறிகள் பகுப்பு:டோக்கியோ பங்குச் சந்தையில் பட்டியலிடப்பட்டுள்ள நிறுவனங்கள்
அடம் ஹெதர்
அடம் ஹெதர்  (Adam Heather , பிறப்பு: நவம்பர் 7 1972) என்பவர் இங்கிலாந்து அணியின்  துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்புகள்
அடம் ஹெதர் - கிரிக்க்ட் ஆக்கைவில் இருந்து - விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
கயத்தார் ஹரிஹரபுத்திர அய்யனார் கோயில்
கயத்தார் ஹரிஹரபுத்திர அய்யனார் கோயில் தமிழ்நாட்டில் தூத்துக்குடி மாவட்டம், கயத்தார் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சுமி
சுமி (Sumy) (Суми உக்ரைன் நாட்டின் வடகிழக்கில் உருசியாவின் எல்லையோரத்தில் அமைந்த சுமி மாகாணத்தின் தலைநகரமும், நகராட்சியும் ஆகும். 2021-ஆம் ஆண்டில் சுமி நகரத்தின் மக்கள் தொகை 2,59,660 ஆகும். இந்நகரம் செல் ஆற்றின் கரையில் அமைந்துள்ளது. சுமி நகரம் 145 சதுர கிலோ மீட்டர் பரப்பளவு கொண்டது.
உக்ரைன் மீதான ருசியாவின் படையெடுப்பு
2022 உக்ரைன் மீதான உருசியாவின் படையெடுப்பின் போது கீவ், கார்கீவ் நகரங்கள் போன்று சுமி நகரமும் ருசியப்ப் படைகளால் 27 பிப்ரவரி 20222 அன்று கடும் சேதம் அடைந்தது.
மக்கள் தொகை பரம்பல்
இந்நகரத்தின் பெரும்பான்மையாக கிறித்துவர்கள் உள்ளனர். கிறித்துவர்களில் கிழக்கின் பழமைவாத கிறித்தவர்கள் பெரும்பான்மையாகவும், ரோமன் கத்தோலிக்கம் மற்றும் சீர்திருத்த கிறித்தவர்கள் சிறுபான்மையாக உள்ளனர். சிறிதளவு யூதர்கள் உள்ளனர்.
பொருளாதாரம்
இந்நகரத்தில் பெரிய அளவில் வேதியியல் தொழிற்சாலைகள் மற்றும் பிற உற்பத்தி நிறுவனங்கள் உள்ளது.
தட்ப வெப்பம்
இந்நகரம் கார்கீவ் நகரத்தின் தட்ப வெப்பம் கொண்டுள்ளது. இந்நகரத்தில் குளிர் காலத்தில், சனவரி மாதத்தில் அதிகபட்ச குளிர்  -6.9 °C ஆகவும், சூலை மாதத்தில் அதிகபட்ச வெயில்  20.3 °C ஆக உள்ளது.
வெளி இணைப்புகள்
பகுப்பு:உக்ரைனிய நகரங்கள்
மியுரியல் பிக்டன்
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1930 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
விருது
*
சத்யா (2017 திரைப்படம்)
சத்யா (Sathya) என்பது 2017 ஆம் ஆண்டில் வெளிவந்த தமிழ்த் திரைப்படம் ஆகும். இதனை பிரதீப் கிருஷ்ண மூர்த்தி என்பவர் இயக்கினார். சிபிராஜ், வரலட்சுமி சரத்குமார், மற்றும் ரம்யா நம்பீசன் ஆகியோர் முக்கியக் கதாப்பத்திரத்தில் நடித்துள்ளனர். இது சனம் எனும் தெலுங்குத் திரைப்படத்தின் மறு உருவாக்கம் ஆகும்.''
கதைச் சுருக்கம்
சத்யா, சுவேதாவை ஒரு உணவகத்தில் வைத்து சந்திக்கிறார். அப்போது சுவேதாவின் ஐந்து வயது மகள் ரியா தொலைந்து போனதை சத்யா அறிகிறான். மேலும் கௌதமும் ( சுவேதாவின் கணவன்) சுவேதாவிற்கு உதவவில்லை என்பதனை அறிகிறான். கௌதமின் சகோதரன் பாபி போதைப்பொருளுக்கு அடிமையானவன் என்றும் அவன் அடிக்கடி சுவேதாவிற்கு தொல்லை கொடுப்பதையும் அறிகிறான். இரு ஆப்பிரிக்கா- அமெரிக்கா தொகுதி வேலையாட்களைப் பார்க்கிறான். அவர்கள் போதைப் பொருட்களைக் கடத்தும் வேலையைச் செய்கிறார்கள். பின் சத்யா, கௌதமைச் சந்திக்கிறான். அப்போது தங்களுக்கு குழந்தையே பிறக்கவில்லை என்றும், தனது மனைவி ஒரு விபத்தில் ஆழ்மயக்கம் நிலைக்குச் சென்றுவிட்டதாகவும் கூறுகிறான். அப்போதிலிருந்தே தங்களுக்கு ஒரு குழந்தை இருப்பதாகவும் அதன் பெயர் ரியா என்பதாகவும் தினமும் உளறுவதாகக் கூறுகிறார்.
சத்யா இந்தச் சூழ்நிலைகளினால் குழப்பமடைகிறான். மேலும் பள்ளிக்கூடத்திற்கு எதிரே உள்ள மூடிய-மின்சுற்று தொலைக்காட்சியில் சுவேதா இரு மர்ம நபர்களால் தாக்கப்படுவதைப் பார்க்கிறான். ஆனால் அங்கும் ரியா இல்லை. எனவே சத்யா, சுவேதாவின் மனநிலையினைப் பற்றி சந்தேகமடைந்து சுவேதாவிடம் தனது சந்தேகத்தைத் தெரிவிக்கிறான். இதனால் மனமுடைந்த சுவேதா தற்கொலை செய்கிறார். பின் சத்யா, சுவேதாவின் வீட்டில் ஒரு உயரத்தை அளவிடுவதற்கான் குறியீடு இருப்பதைப் பார்க்கிறான். இந்த சமயத்தில் உதவித் தலைமை ஆணையர் அனுயா பரத்வாஜ் இந்த தற்கொலை வழக்கை விசாரணை செய்ய நியமனம் செய்யப்படுகிறார். பாபு, ரியாவினை பாபி கடத்துவதை தான் பார்த்ததாகக் கூறுகிறான். இதனால் பாபி கைது செய்யப்படுகிறான். ஆனால் சிறையில் தன்னைக் காப்பாற்றிக்கொள்வதற்காக அனுயா பாபியை சுட்டுக் கொலை செய்கிறார்.
பின் ஒரு குழு சத்யாவைக் கொலை செய்ய வருகிறது. அதில் பாபு இறக்கிறார். கொலைகாரர்களின் செல்லிடத் தொலைபேசிக்கு பல்லூடக செய்திச் சேவை வருகிறது அதில் அனுயா சத்யாவைக் கொலை செய்யச் சொல்கிறார். இதனை அறிந்து அனுயாவின் வீட்டிற்கு சத்யா செல்கிறார். பின் ரியாவை கௌதம் கொலை செய்யத் திட்டம் தீட்டியதாகவும் அதனால் அவளை தனது கட்டுப்பாட்டில் வைத்ததாகவும் கூறுகிறார். அனுயா சுட்டுக் கொலை செய்யப்படுகிறார். கௌதம் கைது செய்யப்படுகிறான். இறுதியில் ரியாவின் தந்தை கௌதம் இல்லை எனவும் சத்யா தான் உண்மையான தந்தை என்பதும் தெரிய வருகிறது.
தயாரிப்பு
ஏப்ரல் 2016 இல் சனம் எனும் தெலுங்குத் திரைப்படத்தின் தமிழ் மறூருவாக்கத்தின் உரிமையை சிபியின் நாதாம்பாள் பிலிம் பேக்டரி பெற்றது. அதனை இயக்க சைத்தான் (திரைப்படத்தின் இயக்குநர் பிரதீப் கிருஷ்ணமூர்த்தி ஒப்பந்தம் செய்யப்பட்டார். நடிகையாக ரம்யா நம்பீசன் ஒப்பந்தம் செய்யப்பட்டார். மேலும் வரலட்சுமி சரத்குமார், சதீஸ், ஆனந்த் ராஜ் (நடிகர்) ஆகீயோர் முக்கியக் கதாப்பத்திரத்தில் நடிக்க ஒப்பந்தம் செய்யப்பட்டனர்.
வெளியிணைப்புகள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
கீழையூர்
இந்தியாவின் தமிழ்நாடு மாநிலத்தில் அமைந்துள்ள அரியலூர் மாவட்டத்தின் அரியலூர் வட்டத்திற்கு உட்பட்ட ஊர்.
ஆதாரங்கள்
பகுப்பு:அரியலூர் மாவட்டத்திலுள்ள கிராமங்கள்
காவல்துறைத் துணைத்தலைவர்
காவல்துறைத் துணைத்தலைவர் (சுருக்கமாக டிஐஜி, Deputy inspector general of police ) என்பது வங்களதேசம், இந்தியா, கென்யா, மலேசியா, நேபாளம், பாக்கித்தான், நைஜீரியா, இலங்கை ஆகிய நாடுகளில் காவல்துறையில் உள்ள ஒரு உயர் பதவியாகும்.
இந்தியா
வலது|thumb|170x170px| காவல்துறை துணைக் கண்காணிப்பாளருக்கான இந்தியச் சின்னம் காவல்துறைத் துணைத்தலைவர் (டிஐஜி) என்பது இந்திய காவல்துறையில், காவல்துறைத் தலைவருக்கு அடுத்து கீழே உள்ள பதவியாகும். காவல்துறைக் கண்காணிப்பாளர் அல்லது காவல் துணைக் ஆணையராக (தேர்வு நிலை தரம்) பதவியில் பணிபுரிந்த இந்தியக் காவல் பணி  அதிகாரிகள் இப்பதவிக்கு உயர்த்தப்படுகின்றனர். டிஐஜி தரவரிசையில் உள்ள அதிகாரிகள் தங்கள் காலரில் கோர்ஜெட் பேட்ச்களை அணிந்துகொள்கின்றனர். அவை அடர் நீல நிற பின்னணி மற்றும் அதன் மீது தைக்கப்பட்ட வெள்ளைக் கோடு இடப்பட்டிருக்கும். எஸ்எஸ்பிகளைப் போலவே ஒரு மாநிலத்தில் இருக்கவேண்டிய காவல்துறைத் துணைத்தலைவர்களின் எண்ணிக்கைக்கு வரம்பு இல்லை. இதனால் பெரும்பாலான மாநிலங்களில் பல காவல்துறைத் துணைத்தலைவர்கள் உள்ளனர். காவல்துறைத் துணைத்தலைவர்களுக்கு 4ஆம் ஊதியக் குழுவின் படி ( inr 37400 முதல் inr 67000  ) வரையும், தர நிலை ஊதியமாக inr 8900  வரை இருக்கும்.
மேற்கோள்கள்
பகுப்பு:காவல்துறை
யூனிவர்சல் ஸ்டூடியோஸ், சிங்கப்பூர்
யூனிவர்சல் ஸ்டூடியோஸ், சிங்கப்பூர் என்பது, சிங்கப்பூரின், செந்தோசாத் தீவில் அமைந்துள்ள ஒரு கேளிக்கைப் பூங்கா ஆகும். இது சிங்கப்பூரின் இரண்டாவது ஒருங்கிணைக்கப்பட்ட உல்லாசப்பகுதி. இதைக் கட்டுவதற்கான ஒப்பந்தம் மலேசிய நிறுவனமான யென்டிங் குழுமத்துக்கு வழங்கப்பட்டது குறித்து 2006 டிசம்பர் 8 ஆம் தேதி சிங்கப்பூர் அரசு அறிவித்தது. கட்டிடவேலைகள் 2007 ஏப்ரல் 19 ஆம் தேதி தொடங்கின. இதுவே ஆசியாவில் யூனிவர்சல் ஸ்டூடியோசின் இரண்டாவது கேளிக்கைப் பூங்காவும், தென்கிழக்காசியாவின் முதலாவது கேளிக்கைப் பூங்காவும் ஆகும். இது திறந்துவைக்கப்பட்டதன் பின்னர் ஒன்பது மாதத்தில் 2 மில்லியன் மக்கள் வருகைதந்துள்ளனர்.
மேற்கோள்கள்
பகுப்பு:சிங்கப்பூரில் கட்டங்களும் கட்டமைப்புகளும்
கோவை அய்யாமுத்து
கோவை அய்யாமுத்து (Kovai Ayyamuthu)  இந்தியாவைச் சேர்ந்த ஒரு காந்தியவாதியும் சுதந்திரப் போராட்ட வீரரும் ஆவார். ஓர் எழுத்தாளராகவும் இயங்கிய இவர் கோவை காதர் அய்யாமுத்து என்ற பெயராலும் அறியப்படுகிறார். 1898 ஆம் ஆண்டு டிசம்பர் மாதம் இவர் பிறந்தார். இந்திய தேசிய காங்கிரசின் தீவிர உறுப்பினராகவும், சர்வோதயா இயக்கத்தின் முக்கிய தலைவர்களில் ஒருவராகவும் இருந்தார். இந்திய சுதந்திரப் போராட்டத்தில் பங்கேற்றார் இவரது எழுத்துக்கள் சுதந்திர இயக்கத்திற்கு பங்களித்தன. சுதந்திரப் போராட்டத்தில் ஈடுபட்டதற்காக பலமுறை சிறை சென்றார். 1975 ஆம் ஆண்டு டிசம்பர் மாதம் 21 ஆம் தேதியன்று இவர் காலமானார்.
வாழ்க்கை மற்றும் தொழில்
அய்யாமுத்து இன்றைய திருப்பூர் மாவட்டம் காங்கயம் தாலுகாவில் அங்கண்ணன் கவுண்டர் மற்றும் மரக்கால் ஆகியோருக்கு மகனாகப் பிறந்தார். இவருக்கும் கோவிந்தம்மாளுக்கும் 1921ஆம் ஆண்டு திருமணம் நடைபெற்றது. அய்யாமுத்து சர்வோதயா இயக்கத்தின் முக்கிய தலைவராக இருந்தார். ஈ.வி.ஆர் பெரியாரின் நல்ல நண்பராக இருந்ததால், சி.ராசகோபாலாச்சாரியார் வழிகாட்டியாக இருந்தார்.
இவருடைய மனைவி கோவிந்தம்மாளும் இவருடன் இணைந்து தீவிரமாக இயக்கத்தில்  பங்கேற்றார். இருவரும் பல்வேறு போராட்டங்களில் ஈடுபட்டு பலமுறை சிறையில் அடைக்கப்பட்டனர். 1924 ஆம் ஆண்டு கோவை அய்யாமுத்து வைக்கம் சத்தியாகிரகத்தில் கலந்து கொண்டார். கோயம்புத்தூர் மண்டலத்தில் கதர் அமைப்பிலும் முக்கியப் பங்காற்றினார். சுதந்திரத்திற்குப் பிறகு அய்யாமுத்து, கோவிந்தம்மாள் கோயம்புத்தூர் பொள்ளாச்சி சாலையில் காந்தி பண்ணையை அமைத்தனர். தங்ககளின் வீட்டிற்கு " ராஜாஜி இல்லம் " என்று பெயரிட்டனர்.
புற இணைப்புகள்
பகுப்பு:1975 இறப்புகள் பகுப்பு:1898 பிறப்புகள் பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:இந்திய செயற்பாட்டாளர்கள்
கலுகொண்டபள்ளி
கலுகொண்டபள்ளி  ( Kalugondapalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த, தளி ஒன்றியத்துக்கு உட்பட்ட ஒரு  வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து   66  கி.மீ. தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும்.
குறிப்பு
பகுப்பு:கிருஷ்ணகிரி மாவட்டத்திலுள்ள கிராமங்கள்
காஞ்சிபுரம் இறவாதீசுவரர் கோயில்
காஞ்சிபுரம் இறவாதீசுவரர் கோயில் (இறவாத்தானம்) என்று அறியப்படும் இக்கோயில், மூலவர் அறை (கருவறை), அர்த்த மண்டபம், 16 தூண்களைக் கொண்ட மகாமண்டபம், புறப் பிரகாரம் என நான்கு பிரிவுகளைக் கொண்டுள்ளது. மேலும், பல்லவர்கள் காலத்தியதாக அறியப்படும் இது, காஞ்சிபுரத்திலுள்ள சிவன் கோயில்களில் ஒன்றாகும். இக்கோயில் பற்றிய குறிப்புகள் காஞ்சிப் புராணத்தில் காணப்படுகிறது.
தல வரலாறு
மார்கண்டேயர், சுவேதன் மற்றும் சாலங்காயன முனிவரின் பேரன் முதலியோர்கள் பிரமனின் அறிவுரைப்படி காஞ்சி நகரத்திற்கு வந்து சிவபெருமானை வழிபட்டு இறப்பு நிலையைக் கடந்துள்ளனர் என்பது தல வரலாறாக உள்ளது.
அமைவிடம்
தமிழ்நாட்டிலுள்ள, காஞ்சிபுரம் மாவட்டத்தின் தலைநகரான காஞ்சிபுரத்தில் இக்கோயில் அமைந்துள்ளது. சிவகாஞ்சி என்றழைக்கப்படும், பெரிய காஞ்சிபுரத்தின் தெற்கு பிராந்தியமான கம்மாளத் தெரு (ஜவஹர்லால் தெரு) கடைகோடியில், பச்சை வண்ணர் கோயில் அருகில் இக்கோயில் அமைந்துள்ளது. இது, சென்னை - பெங்களூர் தேசிய நெடுஞ்சாலையிலிருந்து காஞ்சிபுரத்தை இணைக்கும் புறச்சாலையிலும், காஞ்சிபுரம் புதிய இரயில்நிலையம் செல்லும் பிரதானசாலையிலும், மேலும் தமிழ்நாட்டின் தலைநகர் சென்னையிலிருந்து 74 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து தெற்கே 1 கிலோமீட்டர் தொலைவிலும் உள்ளது.
பெப்ரவரி 4
வெளி இணைப்புகள்
பகுப்பு:பெப்ரவரி பகுப்பு:ஆண்டின் நாட்கள்
காருவள்ளி எல்லைப்பிடாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சமய உளவியல்
சமய உளவியல் (Psychology of religion) என்பது சமயம்சார் மற்றும் சமயம்சாரா தனிநபர்களின் உளவியல் முறைகளின் பயன்பாடு மற்றும் சமய மரபுகளை விளக்கும் கட்டமைப்புகள் என்பவற்றைக் கொண்டதாகும். விவரங்கள், தோற்றங்கள், மத நம்பிக்கைகள் மற்றும் நடத்தைகள் ஆகியவற்றின் பயன்பாடு பற்றி துல்லியமாக விவரிக்க அறிவியல் முற்படுகிறது. இருப்பினும், சமய உளவியல் 19 ஆம் நூற்றாண்டின் பிற்பகுதியில் ஒரு சுய நனவு ஒழுக்கமாகவே எழுந்தது. பின்னர் விவரங்கள், தோற்றங்கள், மத நம்பிக்கைகள் மற்றும் நடத்தைகள் என்பவற்றைத் தன் வரலாற்றில் உள்வாங்கியது.
வெளி இணைப்புகள்
பகுப்பு:சமய உளவியல்
நார்மன் ஹில்
நார்மன் ஹில் (Norman Hill , பிறப்பு: ஆகத்து 22 1935 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 283 முதல்தர துடுப்பாட்டப் போட்டிகளிலும், ஏழு ஏ-தர துடுப்பாட்டப் போட்டியிலும் கலந்து கொண்டுள்ளார். 1953-1968 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
நார்மன் ஹில் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
மைக்ரோசாப்ட்
மைக்ரோசாப்ட் நிறுவனம்(Microsoft Corporation) அமெரிக்காவை மையமாக கொண்டு செயல் படும் ஓர் பன்னாட்டு மென்பொருள் தொழில்நுட்ப நிறுவனம் ஆகும். இது உலகின் மிகப் பெரிய மென்பொருள் தயாரிப்பு நிறுவனமாக விளங்குகிறது. கணினிக்குத் தேவையான பல வகை மென்பொருட்களை தயாரிப்பது, மேம்படுத்துவது, உரிமை மற்றும் ஆதரவு அளிப்பது போன்ற செயற்பாடுகளை உடையது. வாசிங்டனில் உள்ள ரெட்மாண்ட் நகரத்தில் இதன் தலைமை இடம் உள்ளது. இதனை பில் கேட்சும்  பவுல் ஆல்லெனும்  ஏப்ரல் 4, 1975இல் நிறுவினர். வருமானத்தின் அளவுகொண்டு உலகின் மிகப்பெரும் மென்பொருள் ஆக்குனராக மைக்ரோசாப்ட் விளங்குகிறது. உலகளவில் பங்குச்சந்தையில் மிகக் கூடுதலான மொத்தமதிப்பைக் கொண்டுள்ள நிறுவனமாகவும் இது விளங்குகிறது. விண்டோஸ் இயக்குதளங்கள், மைக்ரோசாப்ட் ஆபிஸ் ஆகியவை இதன் முக்கிய உற்பத்தி பொருட்கள் ஆகும்.
அல்டைர் 8800விற்கு பேசிக் மொழிமாற்றி மென்பொருளை உருவாக்கி விற்கும் நிறுவனமாக மைக்ரோசாப்ட் முதலில் துவங்கப்பட்டது. பின்னர் எம்.எஸ்.டாஸ் எனும் இயக்குதளத்தை 1980களில் அறிமுகப்படுத்தி தனி மேசைக் கணினி இயக்கு தளம்  தயாரிப்பில் முன்னணி வகித்தது. இதனையொட்டி மைக்ரோசாப்ட் விண்டோசு எனும் வரைகலைச் சூழல் இயக்குதளங்களை ஒன்றையடுத்து ஒன்றாக உருவாக்கி விற்பனை செய்தது. இதனால் மைக்ரோசாப்ட், "ஒவ்வொரு வீட்டிலும் ஒவ்வொரு மேசையிலும் மைக்ரோசாப்ட்டின் மென்பொருள்" என்ற நிலையை எட்டியது. 1986இல் வெளியிட்ட முதல் பொதுப்பங்கு வெளியீடு மற்றும் பிந்தைய பங்கு விலை ஏற்றங்கள் காரணமாக மைக்ரோசாப்ட் தனது ஊழியர்களில் மூவரை பில்லியனர்களாகவும் 12000 பேரை மில்லியனர்களாகவும் ஆக்கியது. 1990களிலிருந்து பல நிறுவனங்களை கையகப்படுத்தியும் இணைத்தும் தன்னை இயக்குதள சந்தையிலிருந்து விரிவுபடுத்திக் கொண்டுள்ளது. 2011இல் இசுகைப் தொழில்நுட்ப நிறுவனத்தை $8.5 பில்லியனுக்கு வாங்கியுள்ளது; இதுவரை இதுவே மிகப்பெரும் வாங்குதலாகும்.
2013இல் மைக்ரோசாப்ட் தனிமேசைக் கணினி மற்றும் மடிக்கணினி இயக்குதளங்களிலும் அலுவலக திறன்பெருக்கு மென்பொருள் பயன்பாட்டுச் செயலிகளிலும் (குறிப்பாக   மைக்ரோசாப்ட் ஆபிஸ் உடன்) முதன்மைநிலையில் உள்ளது. தவிர தனிமேசைக் கணினிகளுக்கும் கணிவழங்கிகளுக்கும் பல்வேறு மென்பொருள் பயன்பாட்டுச் செயலிகளை உருவாக்கி விற்பனை செய்து வருகிறது. மேலும் இணைய தேடுபொறிகள், நிகழ்பட ஆட்டத் தொழிற்துறை ( எக்ஸ் பாக்ஸ் மற்றும் எக்ஸ் பாக்ஸ் 360 வழங்கல்களுடன்), எண்ணிமச் சேவைகள் சந்தை (எம்எஸ்என் மூலமாக), மற்றும் நகர்பேசிகள் (விண்டோஸ் போன் இயக்குதளம் மூலமாக) போன்றவற்றிலும் முதன்மைநிலை எய்த முயன்று வருகிறது. சூன் 2012இல் முதன்முறையாக மைக்ரோசாப்ட் தனிக்கணினி வழங்குனர் சந்தையில் தனது மைக்ரோசாப்ட் சர்பேஸ் கைக் கணினி யுடன் நுழைந்துள்ளது.
1990களில் மைக்ரோசாப்ட் முற்றுரிமை வணிகச் செயல்பாடுகளையும் போட்டிக்கெதிரான செய்முறைகளிலும் ஈடுபட்டதாக குற்றம் சாட்டப்பட்டது. தனது மென்பொருளைப் பயன்படுத்த நியாயமற்ற கட்டுப்பாடுகளை கடைபிடித்ததாகவும் தவறான தகவல்களை தனது சந்தைப்படுத்துதல் முயற்சிகளில் பயன்படுத்தியதாகவும் வழக்குகள் போடப்பட்டன. அமெரிக்காவின் நீதித்துறையும் ஐரோப்பியக் குழுமமும் மைக்ரோசாப்ட் சட்டங்களுக்குப் புறம்பாக செயல்பட்டதாக கண்டறிந்தனர்.
நிறுவனம்
"மைக்ரோசாப்ட்" என்ற பெயர் மைக்ரோ கம்ப்யூட்டர் சாப்ட்வேர் என்ற ஆங்கிலச் சொற்களின் இணைப்பாகும். சூலை, 1975இல் பில் கேட்சு பவுல் ஆல்லெனுக்கு  எழுதிய கடிதத்தில் முதன்முதலில்  "மைக்ரோ-சாப்ட்" எனக் குறிப்பிட்டுள்ளார். . தற்போதைய வடிவம் நவம்பர் 26, 1976 அன்று நியூ மெக்சிகோ மாநிலத்தில் பதியப்பட்டது .. நிறுவனத்தின் தலைமையகம் அமெரிக்காவின்  வாஷிங்டன் மாநிலத்தில்  உள்ள ரெட்மாண்டில் அமைந்துள்ளது. இதனால் மைக்ரோசாப்ட் சில நேரங்களில்  ரெட்மாண்ட் நிறுவனம் என்றழைக்கப்படுகிறது.
இந்த நிறுவனத்தின் இயக்கு தளம் விண்டோசு பல பதிப்புகள் வெளியிடப்பட்டு கணினி உலகில் ஓர் சீர்தரமாக விளங்குகிறது. இந்த நிறுவனத்தில் 88,000 ஊழியர்கள் உலகெங்கும் பல நாடுகளில் பணி புரிகின்றனர். சனவரி 14, 2000 முதல் இசுட்டீவ் பால்மர் இதன் தலைவராக பொறுப்பில் உள்ளார்.
2014 பிப்ரவரி 4ஆம் தேதி அன்று மைக்ரோசாப்ட் நிறுவனத்தின் முதன்மைச் செயல் அதிகாரியாக சத்ய நாதெல்லா என்பவர் அமர்த்தப்பட்டார். இவர் ஒரு இந்தியர். அதேபோல் மைக்ரோசாப்ட்டின் புதிய தலைவராக ஜான் தாம்சன் தேர்வு செய்யப்பட்டார். இதுவரை தலைவர் பதவி வகித்த பில்கேட்ஸ் இனிமேல் தொழில்நுட்ப ஆலோசகராகச் செயல்படுவார் என்று அந்நிறுவனம் அறிவித்துள்ளது.
வெளி இணைப்புகள்
பகுப்பு:மைக்ரோசாப்ட் பகுப்பு:அமெரிக்க வணிக நிறுவனங்கள் பகுப்பு:நாசுடாக்கில் பட்டியிலடப்பட்டுள்ள நிறுவனங்கள் பகுப்பு:கணினி வன்பொருள் நிறுவனங்கள்
ஹில்டா ஹில்ஸ்
ஹில்டா ஹில்ஸ் (Hilda Hills, பிறப்பு: சூலை 18 1913,  இறப்பு: 2003), ஆத்திரேலியா பெண்கள் தேர்வுத் துடுப்பாட்ட அணி அங்கத்தினர். இவர் ஒரு தேர்வுத் துடுப்பாட்டப் போட்டியில்   கலந்து கொண்டுள்ளார். 1934/35 பருவ ஆண்டில், ஆத்திரேலியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியி ல்  பங்குகொண்டார்.
மலைச் சவுக்கு
மலைச் சவுக்கு அல்லது வெள்ளோக்கு (Grevillia robusta) என்பது ஒரு மரமாகும். இது கூம்பு வடிவமும், பளிச்சென மின்னும் புறணியிலை போன்ற பிளவுகளுள்ள இலைகளும், மஞ்சள் நிறப் பூக்களும் உடைய அழகிய மரம். இது  புரோடியேசி குடும்பத்தைச் சார்ந்தது. லண்டனிலுள்ள  ராயல் தோட்டக்கலை நிறுவனத்தை நிர்மாணித்தவர்களுள் ஒருவராகிய  ரைட்  ஆனரபிள் சார்லஸ் பிரான்சிஸ் க்ரேவில்லி என்பவரின் நினைவாக முதற்பெயர் சூட்டப்பட்டுள்ளது. இந்த க்ரிவில்லியா இனத்தில் பெரிய மரமாக மலைச் சவுக்கு இருப்பதால், இதற்கு ரோபேஸ்டா என்ற பெயரை இணைத்தனர். thumb|கிளைகளின் நுனியில் பூங்கொத்துகள்
பொது பண்புகள்
மலைச்  சவுக்கின் தாயகம் ஆஸ்திரேலியாவில் உள்ள குயின்ஸ்லாந்து மற்றும் நியூசவுத்வேல்ஸ் பகுதிகளாகும். இந்திய, ஸ்ரீலங்கா போன்ற நாடுகளில் மித வெப்பப் பகுதிகளில் பரவியுள்ளது. வட இந்தியாவில் டேஹ்ரடுன்பகுதியிலும், தென் இந்தியாவில் நீலகிரி, ஏற்காடு பகுதிகளிலும் வளர்கின்றன. கோவை மற்றும் பொள்ளாச்சி ஆகிய இடங்களில் சமவெளியிலும் வளர்கிறது.
மலைச் சவுக்கு, நெடிதுயர்ந்து வளரும். 18 முதல் 35 மீட்டர் உயரத்தையும் எட்டிடும். கூம்பு வடிவ தழையமைப்புடன் இருக்கும். பசுமை மாறா  மரமாகும். மரப் பட்டை சாம்பல் நிறமுடையது. இதன் இலைகள் புறணி இலைகளைப் போன்று. பல பிளவுகளுடன் இருக்கும். மாற்று இலைஅமைப்புடையது. பிளவு இலைகள் 4 - 9செ. மீட்டர் நீளத்துடன் பல ஈட்டி போன்ற நாக்குகளையும் கொண்டிருக்கும். இலையின் மேற்புறம் நல்ல பச்சை நிறமாகவும், கீழ்ப்புறம்  வெள்ளி நிறத்தில் மென் மயிர்கள் அடர்ந்துமிருக்கும. சூரிய ஒளியில் இலைகள் அசையும் பொழுது அடிப்புறம் நன்கு  பளபளப்பாகப் பிரகாசிக்கும். அதன் காரணமாக, வெள்ளி ஓக் (சில்வர் ஓக் ) என்ற பெயரும் ஆங்கிலத்தில் ஏற்பட்டுள்ளது.
ஏற்காட்டில் ஆண்டிற்கு இரு முறை பூக்கிறது. பிற  இடங்களில் ஒரே ஒரு தடவை தான் பூக்கிறது. பின்பு நீளமான தட்டையான நெற்றுக்கள் உருவாகும். இவை ஒருபுறமாகப் பிளந்து, விதைகள் சிதறும். ஒரு நெற்றில் 1 - 2 விதைகள் இருக்கும். 1 செ.மீட்டர் அளவில் கோள வடிவமுடைய விதைகள் பழுப்பு நிறத்தில் சிறு இறக்கையுடனிருக்கும்.
பயன்கள்
1. காபி, தேயிலைத் தோட்டங்களுக்கு இலை சிறந்த தழை எருவாகும். இலைகளில் குயிராகிடல் (Queorachitol) மற்றும் அர்புடின் (arbutin) என்ற ஆல்கலாய்டுகள் உள்ளன.
2. மலர்களில் பீடா - கரோடின், லுடின் மற்றும் கிரிப்டோ சாந்தின் என்ற நிறமிகள் உள்ளன.
3. மரப்  பட்டையில், டானின் பொருள் உள்ளது.
4.மலைச் சவுக்கு மரம் பல்வேறு  மரச்சாமான்கள் செய்யவும், காகிதக் குழம்பு செய்யவும் ஏற்றது.
உசாத்துணைகள்
1.  Mani P.S & Kamala Nagarajan (1994). Valamtharum marangal - Part - 5, Chennai, New century book house pvt ltd.,
2.  Overseas-grown Australian Timber Species Retrieved on 11 2017.
வலது|thumb|இலைகள் மற்றும் பூக்கள்
மேற்கோள்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:மரங்கள்
ஒரே பதவி, ஒரே ஓய்வூதியம்
ஒரே பதவி, ஒரே ஓய்வூதியம், (ஒ.ப.ஒ.ஓ) (One Rank, One Pension) என்பது இந்திய இராணுவத்தில் சேவை புரிந்து ஓய்வு பெறுபவர்களது ஓய்வூதியத்தின் அடிப்படையாக, அவர்கள் ஓய்வு பெற்ற தேதியைக் கருத்தில் கொள்ளாமல், அவர்களது பதவி, அப்பதவியில் அவர்கள் சேவை செய்த கால அளவு இவற்றை மட்டும் கருத்தில் கொள்ள வேண்டும் என்ற கொள்கையாகும். 1973 வரை இக்கொள்கையைப் பின்பற்றியே இந்திய இராணுவத்திலிருந்து ஓய்வு பெற்றவர்களுக்கு ஓய்வூதியம் வழங்கப்பட்டது.
1973-இல் அன்றைய பிரதமரான இந்திரா காந்தி தலைமையிலான காங்கிரஸ் அரசு மூன்றாம் ஊதியக்குழுவின் கருத்துபடி ஒ.ப.ஒ.ஓ கொள்கையைஒருதலையாக முடிவுக்குக் கொண்டுவந்தது. இம்முடிவு படைவீரர்களிடையே பெரும் சலசலப்பை ஏற்படுத்தியது; அப்போதிலிருந்து பல முன்னாள் படை வீரர்களின் எதிர்ப்புப் போராட்டங்களுக்குக் காரணமாக இருந்து வருகிறது.
கோஷியாரி குழு வழங்கிய விளக்கம்
2011-இல் அமைக்கப்பட்ட கோஷியாரி குழு என்றழைக்கப்படும்  மாநிலங்களவையின் விண்ணப்பக் குழு பல தரவுகளையும், வாய்மொழி சாட்சியங்களையும் கருத்தில் கொண்டு 'ஒரே பதவி, ஒரே ஓய்வூதியம்' (ஒ.ப.ஒ.ஓ) என்பதன் விளக்கக் கருத்தை பின்வருமாறு வழங்கியது: ஒ.ப.ஒ.ஓ ''"குறிப்பிடுவதாவது ஒரு பதவியில், ஒரே கால அளவு பணி புரிந்து ஓய்வு பெறும் இராணுவப் படை ஊழியர் அனைவருக்கும், அவர்களின் ஓய்வுத் தேதியைக் கருத்தில் கொள்ளாமல், சீரான ஓய்வூதியமும், வருங்காலத்தில் வழங்கப்படும் ஓய்வூதிய உயர்வுகளும் முன்னாள் ஓய்வூதியதாரர்களுக்கும் தானாகப் போய்ச் சேரவேண்டும்." இக்கருத்து விளக்கம் "தற்கால மற்றும் கடந்தகால ஓய்வூதியதாரரிடையே நிலவும் ஓய்வூதிய இடைவெளியைக் களைவதும், எதிர்கால ஊதிய உயர்வுகளை தன்னிச்சையாக கடந்தகால ஓய்வூதியதாரருக்கும் கிடைக்குமாறு செய்யவும் வேண்டும். படைகளுள் பணி சமநிலை என்பது, பதவி மற்றும் பணிக்காலம் என்ற இரு பகுதிகளை உள்ளடக்கியது. பதவி அல்லது பணி படிநிலை என்பது இந்தியக் குடியரசுத் தலைவரின் நேரடி ஆணையில் வழங்கப்படுவதாலும், சேவைப் பண்பாட்டு அம்சங்களான ஆணை, கட்டுப்பாடு மற்றும் கடமை என்பவற்றைக் குறிப்பதாலும் இது முக்கியத்துவம் பெறுகிறது. இப்படிநிலைப் பெயர்களை அவ்வப்பணியாளர்கள் ஓய்வு பெற்ற பின்னரும் பயன்படுத்த அனுமதிக்கப்பட்டுள்ளது. எனவே, ஒரே படிநிலையில் ஒரே பணிக்கால அளவு உடைய இரு படை பணியாளர்கள், வெவ்வேறு நாட்களில்/தேதிகளில் ஓய்வு பெற்ற போதும் ஒரே அளவு ஓய்வூதியமும், எதிர்கால ஓய்வூதிய உயர்வுகளையும் தானாகக் கிடைக்கப்பெறச் செய்ய வேண்டும்''" என்ற கருத்துக்களை உள்ளடக்கியது. thumb|'ஒரே பதவி, ஒரே ஓய்வூதிய' முறையை மீண்டும் அமல்படுத்த வேண்டி, சாகும் வரை உண்ணாவிரதம் மேற்கொள்ளும் கர்னல் புஷ்பேந்தர் சிங் மற்றும் ஹவில்தார் மேஜர் சிங் கோஷியாரி குழு வழங்கிய ஒ.ப.ஒ.ஓ விளக்கத்தை ஐக்கிய முற்போக்குக் கூட்டணி அரசு, ஏற்றுக்கொண்டது ; பாரளுமன்றமும், முன்னாள் இராணுவ சேவையாளர்களும் அவர்களது சங்கங்களும் இவ்விளக்கத்தை ஏற்றுக்கொண்டன. அன்றுதொட்டு இவ்விளக்கமே முன்னாள் இராணுவ சேவையாளகள் வேண்டும் ஒ.ப.ஒ.ஓ-வின் அடிப்படையாக விளங்குகிறது. இவ்விளக்கம் முன்னாள் இராணுவச் சேவையாளர்கள் வடித்த ஒ.ப.ஒ.ஓ-வின் விளக்கத்தோடு ஒத்துப்போகிறது. அதன்படி, ஒ.ப.ஒ.ஓ என்பது    “ஒரு பதவியில் ஒரே கால அளவு சேவை புரிந்த ஒவ்வொரு படைவீரருக்கும், அவர்கள் ஓய்வுபெற்ற தேதியைக் கருத்தில் கொள்ளாது, சமமான ஓய்வூதியம் வழங்குவதைக் குறிப்பதாகும்.”  <sup class="reference" style="white-space:nowrap;" contenteditable="false"> : ப 1
கோரிக்கை ஏற்பு
1973இல் 3வது ஊதியக் குழுவின் பரிந்துரைப்படி அப்போதைய பிரதமர் இந்திரா காந்தி, முன்னாள் படைவீரர்களுக்கு ஒரே பதவி, ஒரே ஓய்வூதியம் வழங்கும்  முறையை ரத்து செய்தார். கடந்த 43 ஆண்டுகளாக முன்னாள் படைவீரர்கள் வைத்த கோரிக்கையை  ஏற்று  5 செப்டம்பர் 2015இல் முன்னாள் படைவீரர்களுக்கு மீண்டும் ஒரே பதவி, ஒரே ஓய்வூதியம்  திட்டத்தை ஏற்பதாக இந்திய அரசு அறிவித்தது. .இதற்கான நிதிப் பலனை 2013ஆம் ஆண்டை அடிப்படை ஆண்டாகக் கொண்டும், 1 சூலை 2014ஆம் ஆண்டு முதல் முன்தேதியிட்டும் வழங்கப்படும் என இந்திய அரசு முடிவு செய்துள்ளது.
வெளி இணைப்புகள்
பகுப்பு:இந்திய படைத்துறை பகுப்பு:இராணுவத் தலைவர்கள்
எல்லிஸ் நகர்
எல்லிஸ் நகர் (Ellis Nagar) என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும். சென்னை மாகாணத்தில், 1810 ஆம் ஆண்டு முதல் 1819 ஆம் ஆண்டு வரை பிரிட்டிஷ் அரசு அதிகாரியாக பணிபுரிந்த, திருக்குறளின் அறத்துப்பால் அதிகாரத்தில் முதல் 13 அத்தியாயங்களை ஆங்கிலத்தில் மொழி பெயர்த்து உரை எழுதி அச்சிட்ட, பிரான்சிசு வைட் எல்லிசு என்பவரது நினைவாக, இப்பகுதிக்கு இப்பெயர் சூட்டப்பட்டது.
கடல் மட்டத்திலிருந்து சுமார் 159 மீட்டர் உயரத்தில் அமைந்துள்ள எல்லிஸ் நகர் பகுதியின் புவியியல் ஆள்கூறுகள், 9.9138°N, 78.1037°W (அதாவது, 9°54'49.7"N, 78°06'13.3"E) ஆகும். மதுரை, ஆரப்பாளையம், விளாங்குடி, கூடல் நகர், அரசரடி, தத்தனேரி, காளவாசல், கோச்சடை, பழங்காநத்தம், சிம்மக்கல், யானைக்கல், ஜெய்ஹிந்த்புரம் மற்றும் எஸ். எஸ். காலனி ஆகியவை எல்லிஸ் நகர் பகுதிக்கு அருகிலுள்ள முக்கிய புறநகர்ப் பகுதிகளாகும்.
தமிழக அரசின் இந்து சமய அறநிலையத் துறை கட்டுப்பாட்டில் இயங்குகிற ஆனந்த விநாயகர் கோயில் ஒன்று எல்லிஸ் நகர் பகுதியில் அமையப் பெற்றுள்ளது.
எல்லிஸ் நகர் பகுதியானது, மதுரை மத்தி (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் பி. டி. ஆர். பழனிவேல் தியாகராஜன் ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
வெளி இணைப்பு
பகுப்பு:மதுரை
மாவட்ட ஆசிரியர் கல்வி மற்றும் பயிற்சி நிறுவனம் நீலகிரி
மாவட்ட ஆசிரியர் கல்வி மற்றும் பயிற்சி நிறுவனம் நீலகிரி
மாவட்ட ஆசிரியர் கல்வி மற்றும் பயிற்சி நிறுவனம் (District Institute of Education and Training -DIET) நீலகிரி மாவட்டத்தில் கோத்தகிரி உள்ளது .இந்நிறுவனம் 1992 ஆம் கல்வி ஆண்டில் துவங்கப்பட்டது. இந்நிறுவனத்தில் ஆசிரியர்களுக்கு பணியிடை பயிற்சி அளித்தல்,பணிமுன் பயிற்சி அளித்தல்,பாட புத்தகங்கள் வடிவமைத்தல் போன்ற கல்விசார் பணிகளை மேற்கொள்கிறது.
அலுவலகப் பணியாளர்கள்
அலுவலகப் பணியாளர்கள் - 10
மாணவ - மாணவிகளின் சேர்க்கை எண்ணிக்கை
பகுப்பு:மாவட்ட ஆசிரியர் கல்வி மற்றும் பயிற்சி நிறுவனம்
பாக்கித்தானியத் திரைப்படத்துறை
பாக்கித்தானியத் திரைப்படத்துறை (Cinema of Pakistan) என்பது பாக்கித்தான் நாட்டில் இருந்து தயாரிக்கப்பட்டு வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். பாக்கித்தானில் பல திரைப்பட வளாகங்களை கொண்டுள்ளது, அதில் முதன்மையாக அதன் இரண்டு பெரிய நகரங்களான கராச்சி மற்றும் லாகூரில் அமைந்துள்ளது.
பாக்கித்தானியத் திரைப்படத்துறை பாக்கிஸ்தானிய கலாச்சாரத்தில் ஒரு முக்கிய பங்கைக் கொண்டுள்ளது மற்றும் சமீபத்திய ஆண்டுகளில் பல ஆண்டுகளாக வீழ்ச்சியடைந்த பின்னர் மீண்டும் செழிக்கத் தொடங்கியது. இந்த துறை உள்ளநாடு மற்றும் வெளிநாடுகளில் உள்ள  பாக்கித்தானியர்களின் மிக முக்கிய பொழுதுபோக்கு அம்சமாக உள்ளது. பல திரைப்படத் தொழில்கள் பாக்கித்தானை மையமாகக் கொண்டுள்ளன, அவை பிராந்திய மற்றும் இயற்கையில் முக்கியத்துவம் வாய்ந்தவை. 1948 முதல் பாக்கித்தானில் 10,000 க்கும் மேற்பட்ட உருது மொழித் திரைப்படங்களும், 8000 க்கும் மேற்பட்ட பஞ்சாபி மொழித் திரைப்படங்களும், 6000 பஷ்தூ மொழித் திரைப்படங்களும் மற்றும் 2000 க்கும் மேற்பட்ட சிந்தி மொழித் திரைப்படங்களும் தயாரிக்கப்பட்டுள்ளன.
வரலாறு
1930 ஆம் ஆண்டு லாகூர் நகரில் அப்துர் ரஷீத் கர்தார் என்பவர் 'ஹுஸ்ன் கா டாகு' என்ற முதல் திரைப்படத்தை இயக்கினார். 1948 ஆம் இயக்குனர் டவுட் சந்த் என்பவரால் 'தேரி யாத்' என்ற படம் முதன் முதலில் பாக்கித்தான் நாட்டில் தயாரிக்கப்பட்ட திரைப்படம் ஆகும். 1947 மற்றும் 2007 க்கு இடையில் பாக்கித்தானிய திரைப்படத்துறை லாகூரில் அமைந்தது. இந்த லாகூர் நகரம் நாட்டின் மிகப்பெரிய திரைப்படத் துறையான (லாலிவுட்) துறைக்கு சொந்தமானது. இந்த காலகட்டத்தில் பாக்கித்தானியத் திரைப்படங்கள் பெரிய அளவிலான பார்வையாளர்களை ஈர்த்தது மற்றும் வலுவான ஒரு கலாச்சாரத்தின் ஒரு பகுதியாக இருந்தது.
1970 களின் முற்பகுதியில் பாக்கித்தான் திரைப்படத்துறை உலகின் நான்காவது பெரிய திரைப்படங்களைத் தயாரித்தது. இருப்பினும் 1977 மற்றும் 2007 க்கு இடையில் இஸ்லாமியமயமாக்கல், தணிக்கை சட்டங்களை வலுப்படுத்துதல் போன்ற கட்டுப்பாடுகளால் பாகிஸ்தானின் திரைப்படத் துறை வீழ்ச்சியடைந்தது. 1980 கள் மற்றும் 1990 களில் பாக்கித்தானியத் திரைப்படத்துறை பல ஏற்ற தாழ்வுகளைச் சந்தித்தது, இது மாநில நிதி மற்றும் ஊக்கத்தொகைகளை சார்ந்து பிரதிபலித்தது. இந்த காரணமாக 2000 ஆண்டுகளில் லாகூரில் திரைத்துறை வீழ்ச்சியடைந்து, படிப்படியாக பாகிஸ்தான் நடிகர்கள், நடிகைகள் மற்றும் திரைப்படத் தயாரிப்பாளர்கள் லாகூரிலிருந்து கராச்சி நகருக்கு மாற்றப்பட்டனர். 2007 ஆம் ஆண்டு காலப்பகுதியில் சரிந்த பாக்கித்தான் திரைப்படத்துறை மெல்ல மெல்ல மீள ஆரம்பித்தது. அதன் விளைவாக கராச்சி நகரம் பாக்கித்தான் திரைப்படத்துறையின் மையமாக தன்னை உறுதிப்படுத்திக் கொண்டது.
திறந்த மூலநிரல்
திறந்த மூல நிரல் என்பது அபிவிருத்தி, மேம்படுத்தல்கள் மூலமாக இறுதித் தயாரிப்பின் தரத்தை உயர்த்துவதாகும். இணையத்தின் வளர்ச்சியால் பரந்துபட்ட தயாரிப்பு முறைகளையும், தொடர்பாடல் முறைகளையும், சமுதாயத் தோடான உறவுகளையும் பலப் படுத்தியது. இதன் தொடர்ச்சியாக திறந்த மூலநிரல் மென்பொருட்களே பெரும்பாலும் வெளிவந்தன.
வர்த்தக ரீதியிலான மென்பொருட் தயாரிப்புப் போன்றல்லாது திறந்த மூல நிரல் மாதிரிகள் வேறு வேறான அணுகுமுறைகளைக் கையாளகின்றன
வரலாறு
நெட்ஸ்கேப் நிறுவனத்தினர் ஜனவரி 1998 இல் அவர்களின் உலாவியான நவிகேட்டரின் மூலநிரல்களை வெளியிட்டனர். எனினும் வெளிவிடும் போது இலவசம் என்னும் சொல்லின் ஆங்கிலப் பதத்தில் உள்ள குழப்பத்தால் அவர்கள் திறந்த என்னும் பொருள் படும் Open என்னும் சொல்லைத் தெர்ந்தெடுத்து அவர்களின் மொசிலா என்னும் பெயருடன் திறந்த மூல நிரலை வெளிவிட்டனர்.
இதுவே திறந்த மூல நிரலின் பிறப்பு எனப் பெரும்பாலும் கருதப் படுகின்றது. எவ்வாறாயினும் இதற்கு முன்னரே இன்றைய வையக வலையின் முன்னோடியான மேம்படுத்தப்பட்ட ஆய்வுத் திட்ட அமைப்புகளின் வலையமைப்பில் ARPANET கருத்துக்களைக் கேட்டறிதல் Request For Comments என்னும் முறை பயன்படுத்தப் பட்டது.
சந்தை
திறந்த மூலநிரல்கள் மூலம் மென்பொருட்கள் மாத்திரம் அன்றிப் பல்வேறு சமுதாய, அரசியல் மற்றும் பல்வேறு கல்வி முறைகள் மாற்றமடைந்தன. லினக்ஸ் இயங்கு தளத்தின் ஸ்தாபகரான லினஸ் ரோர்வால்ட்ஸ் எதிர் காலத்தில் எல்லாமே திறந்த மூல நிரல்களாய் இருக்கும் என்றார்.
திறந்த மூல நிரல்களால் வெளிப்படைத்தன்மை, சுதந்திரம் ஆகியவை அதிகரித்தன. இதனால் கட்டற்ற கலைக்கழஞ்சியமான விக்கிப்பீடியா உயிரியற்தொழில்நுட்பம் Biotechnology CAMBIA ஊடான ஆய்வுகளும் வெளிவந்தன. திறந்த மூல நிரற் தத்துவங்கள் பொதுவான உருவாக்கங்கள் என ஆங்கிலத்தில் பொருள்படும் Creative Commons இலும் பயன்படுத்தப் படுகின்றது. இது பொதுவாக எல்லோருமே அடம்பன் கொடியும் திரண்டால் மிடுக்கு என்ற பழ மொழிக்கமைய கூட்டு முயற்சிகளிலேயே பயன்படுகின்றது.
சுகாதாரம்
மருந்து வகைகள்: மருந்து வகைகளைத் தயாரிப்பதில் திறந்த மூல நிரல்களைத் தயாரிப்பதில் பல கருத்துக்கள் முன்வைக்கப் பட்டுள்ளன.
தொழில் நுட்பம்
பகுப்பு:திறந்த மூல மென்பொருள் பகுப்பு:கட்டற்ற மென்பொருட்கள் பகுப்பு:கட்டற்ற மற்றும் திறமூல மென்பொருள்கள் பகுப்பு:கணியச் சட்டங்கள்
அழகியமணவாளம்
ஆதாரங்கள்
பகுப்பு:அரியலூர் மாவட்டத்திலுள்ள கிராமங்கள்
லாலிவுட்
லாலிவுட் (Lollywood) என்பது பாக்கித்தானியத் திரைப்படத்துறையில் இருந்து பஞ்சாபி மற்றும் உருது மொழிமொழிகளில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த துறை பாக்கித்தான் நாட்டில் கராச்சி மற்றும் லாகூர் போன்ற நகரங்களை மையாக வைத்து இயங்கி வருகிறது. 1929 ஆம் ஆண்டு முதல் லாகூர் நகரத்தில் பாக்கித்தானியத் திரைப்படத்துறையின் மையமாக இருந்து. இங்கிருந்தே இரு மொழிகளிளான பஞ்சாபி மற்றும் உருது மொழி திரைப்படங்கள் தயாரிக்கப்படுகின்றது.
பாக்கித்தான் நாட்டிலிருந்து டாக்கா நகரம் பிரிக்கப்படாதபோது பாக்கித்தானியத் திரைப்படத்துறை டாக்கா நகரை மையமாக கொண்டு இயங்கி வந்தது. 1971 இல் பங்களாதேஷ் சுதந்திரம் அடைந்த பின்னர் டாக்கா நகரம் பங்களாதேஷ் நாட்டிற்கு சொந்தமானது. அதன் காரணமாக பாக்கித்தானியத் திரைப்படத்துறை லாகூர் நகருக்கு மாற்றப்பட்டது. இருப்பினும் 2007 முதல் கராச்சி நகரில் பெரும்பாலும் உருது மொழித் திரைப்பட தயாரிப்புகள் மூலம் லாகூரை முந்தியுள்ளது.
லாலிவுட் என்ற வார்த்தை "லாகூர்" மற்றும் "ஹாலிவுட்" என்ற சொற்களை இணைத்து 1989 ஆம் ஆண்டு 'லாலிவுட்' என்று அழைக்கப்பட்டது. இந்த துறை பெரும்பாலும் பஞ்சாபி மொழித் திரைப்படங்களையே தயாரிப்பதில் முக்கிய கவனம் செலுத்துகின்றது. பாக்கித்தான் பஞ்சாபி லாலிவுட் திரைப்படங்கள் 1960 களில் மிகவும் பிரபலமாக இருந்தன, அது லாலிவுட்டின் பொற்காலம் என்று கருதப்பட்டது.
வெளிப்புற இணைப்புகள்
பகுப்பு:பாக்கித்தான் திரைப்படத்துறை
காஞ்சிபுரம் கூரம் வித்ய வீனித பல்லவ பரமேஸ்வரம் கோயில்
அமைவிடம்
இக்கோயில் காஞ்சீபுரம் மாவட்டத்தில் காஞ்சிபுரத்திலிருந்து 10 கிமீ தொலைவில் கூரம் என்னுமிடத்தில் அமைந்துள்ளது. இக்கோயிலின் தல மரம் வில்வம் ஆகும்.
இறைவன், இறைவி
இக்கோயிலின் மூலவராக வித்ய வீனித பல்லவ பரமேஸ்வரர் உள்ளார். சிவலிங்கத்தின்மீது பீடம் சதுர வடிவில் உள்ளது.
வரலாறு
இக்கோயில் ராமர் வழிபட்டதாகும். தினமும் மாலையில் சூரியன் மறையும் வேளையில் கதிர்கள் மூலவர் விழும்வகையில் கோயில் உள்ளது. இக்கோயில் தூங்கானைமாட வடிவத்தில் உள்ளது. மண்டபத்தூண்களில் கல்வெட்டுகள் உள்ளன. பரமேச்வர வர்மன், ராஜசிம்மன், நந்திவர்மன், நிருபதுங்கன் ஆகிய பல்லவ மன்னர்கள் இவ்வூரின்மீது ஈடுபாடு செலுத்தினர். ஏழாம் நூற்றாண்டில் முதலாம் பரமேச்வர வர்ம பல்லவர் காலத்தில் வித்ய வினீத பல்லவர் என்னும் குறுநில மன்னர் இவ்வூரில் நிலத்தை விலைக்கு வாங்கி இக்கோயிலைக் கட்டியுள்ளார். ஆதலால் இவ்வூர் வித்ய வீனித பல்லவ பரமேஸ்வரம் எனப்படுகிறது.
இக்கோயிலின் மற்றொரு வரலாறாக மா. இராசமாணிக்கனார் பின் வருமாரு விவரிக்கிறார். "பரமேசுவரவர்மன் சிறந்த சிவ பத்தன். இவன்தன் பெருநாட்டின் பல பாகங்களில் சிவன் கோவில்களக் கட்டினான்; பலவற்றைப் புதுப்பித்தான். இவன் கூரம் என்ற சிற்றுரில் சிவன்கோவில் ஒன்றைக் கல்லாற்கட்டினான். அதற்கு இவ்வரசன் 'பரமேசுவர மங்கலம்' எனத் தன் பெயர் பெற்ற சிற்றுரை மானியமாக விட்டான். அங்குக் கட்டப்பட்ட கோவில் வித்யா விநீத பல்லவ-பரமேசுரவ க்ருகம் எனப் பெயர்பெற்றது. இக்கோவிலே தமிழகத்து முதற்கற்கோவில் ஆகும்.
இப்பொழுது பெரிய சிவன் கோவில்களில் நடக்கும் எல்லா வழிபாடுகளும் இவன் காலத்திலும் நடந்து வந்தன என்பதைக் கூரம் பட்டயத்தால் அறியலாம். கோவிலில் பாரதம் சொல்லச் செய்த அரசன் இவன், கூரம் பட்டய முதல் இரண்டு சுலோகங்கள் பரமேச்சுரனை (கடவுளை) வாழ்த்தியுள்ளன."
விழாக்கள்
பிரதோஷம், மகாசிவராத்திரி, சிவராத்திரி,பௌர்ணமி உள்ளிட்ட விழாக்கள் இங்கு சிறப்பாக நடைபெறுகின்றன.
மேற்கோள்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
சீர் பன்முகத்திண்மம்
ஒரு பன்முகத்திண்மத்தின் முகங்கள் எல்லாம் ஒழுங்கு பல்கோணங்களாக இருந்து, அப்பன்முகத்திண்மம் உச்சி-கடப்புத்தன்மை உடையதாகவும் இருந்தால் அப்பன்முகத்திண்மமானது சீர் பன்முகத்திண்மம் அல்லது சீர் பன்முகி (uniform polyhedron) எனப்படும். சீர் பன்முகிகளுக்கு முகங்களும் உச்சிகளும் குவிவாக இருக்க வேண்டியதில்லை. எனவே பல சீர் பன்முகிகள் நாள்மீன் பன்முகிகளாகவும் இருக்கும்.
சீர் பன்முகிகள், அழைக்கப்படும்.
External links
பகுப்பு:பன்முகத்திண்மங்கள்
கிரிஸ்டன் பைக்
கிரிஸ்டன் பைக் (Kirsten Pike, பிறப்பு: நவம்பர் 12 1984), ஆத்திரேலியப் பெண்கள் துடுப்பாட்ட அணியின் மேனாள் வீரர்  ஆவார். இவர் ஒரு தேர்வுத் துடுப்பாட்டப் போட்டியிலும், 18   ஒருநாள் பன்னாட்டுத் துடுப்பாட்டப் போட்டிகளிலும்  கலந்து கொண்டுள்ளார். 2005 ல்  ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,  2005  - 2008 ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1984 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
கடம்பூர் அங்காளாஸ்வரியம்மன் கோயில்
கடம்பூர் அங்காளாஸ்வரியம்மன் கோயில் தமிழ்நாட்டில் தூத்துக்குடி மாவட்டம், கடம்பூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அங்காள ஈஸ்வரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹர்கிஷன் சிங் சுர்ஜீத்
தனிப்பட்ட வாழ்க்கை
ஜல‌ந்த‌ரி‌ல் உ‌ள்ள ப‌ந்தலா ‌கிராம‌த்‌தி‌ல் ‌பிற‌ந்தார். சு‌‌ர்‌ஜீத்‌தி‌ன் மனை‌வி ‌பி‌ரீ‌த்த‌ம் கெள‌ர். இவ‌ர்களு‌க்கு இர‌ண்டு மக‌ன்களு‌ம் ஒரு மகளு‌ம் உ‌ள்ளன‌ர்.
பொது வாழ்க்கை
சுதந்திரப் போராட்ட வீரர், விவசாயிகளை அணிதிரட்டுவதில் மகத்தான பங்கு ,இந்தியாவில் கூட்டணி அரசியல் சகாப்தத்தை உருவாக்கிய சிற்பி , மதச்சார்பின்மை உயர்த்திப் பிடித்தவர் , பொதுவுடமைவாதி , எழுத்தாளர் என்று பன்முகம் கொண்டது  இவரது பொது வாழ்வு.
சுதந்திரப் போராட்டத்தில்
பஞ்சாப் மாநிலத்தில் 1916-ம் ஆண்டு விடுதலைப் போராட்ட பாரம்பரிய மிக்க குடும்பத்தில் பிறந்த அவர், இளம்வயதிலேயே நாட்டின் விடுதலைப் போரா‌ட்ட‌த்‌தி‌ல் போராடத் துவங்கினார்.காங்கிரஸ் சோசலிஸ்ட் கட்சியில் இணைந்து பணியாற்றிய அவர், பஞ்சாப் மாநில விவசாயிகள் சங்கத் தலைவராகவும் பணியாற்றினார் .பதினான்கு வயதில் போலீசாரின் துப்பாக்கிக் குண்டை எதிர்கொண்டு ஆட்சியர் அலுவலக கட்டிடத்தில் மூவர்ணக் கொடி ஏற்றிய தீரர்.பகத்சிங் அமைத்த நவஜவான் பாரத் சபா அமைப்பில் பணியாற்றியவர்.
பொதுவுடமை இயக்கத்தில்
இந்தியப் பொதுவுடமைக் கட்சியி‌ல் 1936 இ‌ல் இணை‌ந்தா‌ர்.ஒன்றுபட்ட இந்திய கம்யூனிஸ்ட் கட்சியின் 3-வது அகில இந்திய மாநாடு மதுரையில் நடைபெற்றபோது, கட்சியின் அரசியல் தலைமைக்குழுவிற்கு தேர்வு செய்யப்பட்டார்.பி‌ன்ன‌ர் 28 ஆ‌ண்டுக‌ளு‌க்கு ‌பிறகு இ‌ந்‌திய‌க் க‌ம்யூ‌னி‌ஸ்‌ட் க‌ட்‌சி இர‌ண்டாகப் பிளவடைந்த போது, மா‌ர்‌க்‌சி‌ஸ்‌ட் க‌ம்யூ‌னி‌ஸ்‌ட் க‌ட்‌சியில் சேர்ந்தார்.13 ஆ‌ண்டுக‌‌ள் மா‌ர்‌க்‌சி‌ஸ்‌ட் க‌ம்யூ‌னி‌ஸ்‌ட் க‌ட்‌சி‌யி‌ன் பொது‌ச் செயலராக‌ப் ப‌ணியா‌ற்‌றிய சு‌ர்‌ஜீ‌த், ‌தீ‌விர அர‌‌சிய‌லி‌ல் இரு‌ந்து ஓ‌ய்வு பெ‌ற்றா‌ர்.1978 முத‌ல் 1984 வரை மா‌நில‌ங்களவை உறு‌ப்‌பின‌ர் பத‌வி வ‌கி‌த்த சு‌ர்ஜீ‌த், இர‌ண்டு முறை பஞ்சாப் ச‌ட்ட‌ப் பேரவை உறு‌ப்‌பினராகவு‌ம் இரு‌ந்து‌ள்ளா‌ர் (1953- 57 ம‌ற்று‌ம் 1967- 69).கா‌ஷ்‌மீ‌ர் ‌பிர‌ச்சனை உ‌ள்‌ளி‌ட்ட‌ப் ப‌‌ல்வேறு ‌விவகார‌ங்க‌ள் தொட‌ர்பாக நூ‌ற்று‌க்கு‌ம் மே‌ற்ப‌ட்ட பு‌த்தக‌ங்களையு‌ம் அவ‌ர் எழு‌தியு‌ள்ளா‌ர்.
வெளி இணைப்புகள்
பகுப்பு:1916 பிறப்புகள் பகுப்பு:இந்திய அரசியல்வாதிகள் பகுப்பு:2008 இறப்புகள் பகுப்பு:இந்திய விடுதலைப் போராட்ட வீரர்கள் பகுப்பு:இந்திய இறைமறுப்பாளர்கள் பகுப்பு:இந்தியப் பொதுவுடமைவாதிகள்
செசில் ஹிக்லி
செசில் ஹிக்லி  (Cecil Hickley , பிறப்பு: சனவரி 22 1865, இறப்பு: மே 1 1941 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். 1890/91-1899 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
செசில் ஹிக்லி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1865 பிறப்புகள் பகுப்பு:1941 இறப்புகள் பகுப்பு:சாமர்செட் துடுப்பாட்டக்காரர்கள்
அடிமானம் (அடுக்கேற்றம்)
அடுக்கேற்றத்தில், bn என்பதிலுள்ள b என்ற எண்ணானது அடிமானம் அல்லது அடி (base) என அழைக்கப்படுகிறது.
தொடர்புடைய சொற்கள்
n என்பது அடுக்கு அல்லது படி எனவும் bn ஆனது b இன் n அடுக்கேற்றம் எனவும் அழைக்கப்படுகின்றன. பொதுவாக bn ஆனது b " இன் n th ஆவது அடுக்கு அல்லது " b இன் அடுக்கு n எனவும் வாசிக்கப்படுகிறது.
வேரெண் (Radix) என்பது அடிமானம் என்ற சொல்லுக்கான பழைய வழக்குச் சொல்லாகும். அது தசமம் அல்லது (பதின்மம்) (10), ஈரடி (2), பதினறுமம் (16), அறுபதின்மம் (60) ஆகிய குறிப்பிட சில அடிமானங்களுக்குப் பயன்படுத்தப்பட்டது. மாறி மற்றும் மாறிலி கருத்துருக்களை வேறுபடுத்திக் காணவேண்டிய சூழலில் இயற்கணிதச் சார்புகளைக் காட்டிலும் அடுக்கேற்றம் மேம்பட்டதாக உள்ளது.
1748 இல் லியோனார்டு ஆய்லர் அடிமானம் "base a = 10" என ஒரு எடுத்துக்காட்டில் குறிப்பிட்டுள்ளார். F(z) = az (முதலில் z ஒரு நேர்ம எண், அடுத்தொரு எதிர்ம எண், அடுத்தொரு பின்னம் அல்லது விகிதமுறு எண்) என்ற சார்பில் a ஒரு மாறா எண் எனக் குறித்துள்ளார்.
மூலங்கள்
b இன் அடுக்கு n ஆனது a க்குச் சமமெனில் அதாவது a = bn எனில், b ஆனது a இன் " n ஆம் படிமூலம்" எனப்படும்.
எடுத்துக்காட்டாக, 10,000 இன் நான்காம் படிமூலம் 10 ஆகும்.
மடக்கைகள்
நன்கு வரையறுக்கப்பட்ட b அடிமான அடுக்கேற்றச் சார்பின் ( a = bn ) நேர்மாறுச் சார்பு b அடிமான மடக்கையாகும். இதன் குறியீடு: logb.
எடுத்துக்காட்டு: log10 10,000 = 4.
மேற்கோள்கள்
பகுப்பு:கணிதக் கலைச்சொற்கள்
மேக்னனெரி
வலது|thumb|200x200px| மேக்னனெரி லூபெர்னாலில் மேக்னனெரி (magnanerie) எனது பட்டுப்புழு வளர்ப்பு, அல்லது பட்டு விவசாயம் நடைபெறும் இடமாகும். இத்தொழிலினை செய்பவர் மேக்னனியர் என அழைக்கப்படுகிறார். அண்மையில் பட்டு வளர்ப்புக்கு அர்ப்பணிக்கப்பட்ட கட்டிடம் என்று பொருள்படும் மாக்னானியர் என்ற வார்த்தையும் காணப்படுகிறது.
மேக்னன் என்ற சொல் ஆக்சிதம் மொழியிலிருந்து பெறப்பட்டதாகும். பிரான்சு நாட்டுப் பட்டுப்புழு வளர்ப்பு மையமான புரோவென்சில் ஆக்சிதம் மொழிப்பேசப்படுகிறது.
செயிண்ட்-ஹிப்போலிட்-டு-கோட்டையைச் சுற்றியுள்ள பகுதியில் மேக்னனெரி அதிகமாகக் காணப்படுகிறது. இந்த நகரத்தில் பட்டு அருங்காட்சியகம் ஒன்றும் உள்ளது.
ஜான் ஹிக்கின்ஸ்
ஜான் ஹிக்கின்ஸ்  (John Higgins , பிறப்பு: திசம்பர் 31 1885, இறப்பு: சனவரி 3 1970 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 121 முதல்தர துடுப்பாட்டப் போட்டிகளில் கலந்து கொண்டுள்ளார். 1912-1930 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் ஹிக்கின்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1885 பிறப்புகள் பகுப்பு:1970 இறப்புகள்
காசிநாத் யாதவ்
காசிநாத் யாதவ் (Kashinath Yadav), உத்தரப்பிரதேசத்தின் காசீபூரைச் சேர்ந்த இந்திய நாட்டுப்புறப் பாடகர் மற்றும் அரசியல்வாதி ஆவார். இவர் அகிர் சமூகங்களின் இனப் போச்புரி நாட்டுப்புற வகையான பிரகாவைப் பாடுவதில் பிரபலமானவர். சமாஜ்வாதி கட்சியின் ஆட்சியில் உத்தரப்பிரதேச அரசில் இணை அமைச்சராக பதவி வகித்தார். உத்தரப் பிரதேச சட்ட மேலவை உறுப்பினராக மூன்று முறை பதவி வகித்துள்ளார். பகுஜன் சமாஜ் கட்சியின் நிறுவனர் கன்சிராம் ஆதரவுடன் முதல் முறையாகச் சட்ட மேலவை உறுப்பினர் ஆனார். பின்னர் காசிநாத், பகுஜன் சமாஜ் கட்சியிலிருந்து விலகி சமாஜ்வாதி கட்சியில் இணைந்தார். சமாஜ்வாதி கட்சியிலிருந்து இரண்டு முறை உ. பி.யின் சட்ட மேலவை உறுப்பினராக இருந்தார். இவர் மார்ச் 2021-ல் சமாஜ்வாதி கட்சியின் கலாச்சாரப் பிரிவின் தேசியத் தலைவராக நியமிக்கப்பட்டார். .
செப்டம்பர் 2016-ல், முதல்வர் அகிலேஷ் யாதவ் பதவி விலகியபோது இவர், உ.பி.யின் ராஜ்ய கிருஷி உத்பதன் மண்டி பரிசத்தின் (உத்தரப்பிரதேச மாநில விவசாய உற்பத்தி சந்தை வாரியம்) தலைவராக நியமிக்கப்பட்டார்.
இவர் முலாயம் சிங் யாதவுக்கு நெருக்கமானவர் எனக் கூறப்படுகிறது. யாதவ் உத்தரப்பிரதேச அரசின் ஆலோசகராகவும் பணியாற்றியுள்ளார். இசைத் துறையில் இவரது சிறந்த பங்களிப்பிற்காக 2016ஆம் ஆண்டில் உத்தரப்பிரதேச அரசின் மிக உயர்ந்த குடிமகன் விருதான யாஷ் பார்தி விருது இவருக்கு வழங்கப்பட்டது.
மேற்கோள்கள்
பகுப்பு:வாழும் நபர்கள் பகுப்பு:உத்தரப் பிரதேச நபர்கள் பகுப்பு:நாட்டுப்புறப் பாடகர்கள் பகுப்பு:உத்தரப் பிரதேச அரசியல்வாதிகள்
அசான் குர்து
அசான் குர்து (Assan Khurd) என்பது இந்தியாவின் அரியானா மாநிலத்தில் இருக்கும் பானிபத் மாவட்டத்திலுள்ள ஒரு கணக்கெடுப்பில் உள்ள ஊர் ஆகும்.
மக்கள் தொகையியல்
2001 ஆம் ஆண்டின் இந்திய மக்கள் தொகைக் கணக்கெடுப்பின்படி அசான் குர்து நகரத்தின் மக்கள்தொகை 8064 நபர்கள் ஆகும். இம்மக்கள்தொகையில் 4399 நபர்கள் ஆண்கள் மற்றும் 3665 நபர்கள் பெண்களாவர். இதன்படி ஆண்கள் எண்ணிக்கை 55% நபர்கள் மற்றும் பெண்கள் 45% நபர்கள் ஆகும். இந்நகரத்தின் எழுத்தறிவு சதவீதம் 82% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 59% நபர்கள் ஆண்கள் மற்றும் 41% நபர்கள் பெண்களாவர். அசான் குர்து நகரில் 9% நபர்கள் 6 வயதுக்கு குறைவானவர்களாக உள்ளனர்.
மேற்கோள்கள்
பகுப்பு:அரியானா மாநிலத்திலுள்ள ஊர்களும் நகரங்களும்
ஜோனி புரோட்பென்ட்
ஜோனி புரோட்பென்ட் (Joanne Broadbent, பிறப்பு: நவம்பர் 29 1965), ஆத்திரேலியப் பெண்கள் துடுப்பாட்ட அணியின் மேனாள் வீரர்  ஆவார். இவர் 10 தேர்வுத் துடுப்பாட்டப் போட்டிகளிலும், 60  ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1989/90-1998 பருவ ஆண்டுகளில், ஆத்திரேலிய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1989/90-2000/01 பருவ ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1965 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
விருதாசம்பட்டி கடம்பனார் முனியப்பன் கோயில்
விருதாசம்பட்டி கடம்பனார் முனியப்பன் கோயில் தமிழ்நாட்டில் சேலம் மாவட்டம், விருதாசம்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாசுபரசுத் தாடை
பாசுபரசுத் தாடை (phosphorus necrosis of the jaw) அல்லது ஃபாசி தாடை (phossy jaw) பணி சார்ந்த பிணிகளுள் (occupational diseases) ஒன்று. தற்போது ஒழிக்கப்பட்டு விட்டது.
19-ஆம் நூற்றாண்டிலும் 20-ஆம் நூற்றாண்டுத் தொடக்கத்திலும் வெள்ளை பாசுப்பரசு தீப்பெட்டித் தொழிற்சாலைகளில் போதிய பாதுகாப்பு வசதிகளேதுமின்றிப் பயன்படுத்தப்பட்டு வந்தது. வெண்பாசுப்பரசு நச்சு மனித எலும்புகளில், குறிப்பாகத் தாடையில் சிறுகச்சேர்ந்து தாடையைச் சிதைத்துச் சீழ்க்கட்டியை உண்டு செய்கிறது. மூளையும் பாதிக்கப்படும். அறுவை மருத்துவம் மூலம் பாதிக்கப்பட்ட தாடையை அகற்றாவிடில் உறுப்புத் தோல்விநிலை (organ failure) ஏற்பட்டு இறக்க நேரிடும்.
நோயின் அறிகுறிகள்
முதலில் பல்வலி ஏற்படும். ஈறுகளில் வீக்கமுண்டாகும். தாடைகளில் சீழ்க்கட்டி உண்டாகி முக அமைப்பு கெடுவதுடன் கெட்ட நாற்றமடிக்கும் சீழ் வெளிவரும்.
இதனால் வெண்பாசுப்பரசின் பயன்பாடு தடை செய்யப்பட்டு நோயும் ஒழிக்கப்பட்டது.
மேற்கோள்கள்
பகுப்பு:நோய்கள் பகுப்பு:பாசுபரசு
சமோலி கோபேஷ்வர்
கோபேஷ்வர் (Gopeshwar) இந்தியாவின் உத்தராகண்ட் மாநிலத்தின் சமோலி மாவட்டத்தின் நிர்வாகத் தலைமையிடமும், நகராட்சியும் ஆகும்.
புவியியல்
கோபேஷ்வர் நகரம் 30.42°N, 79.33°W பாகையில் அமைந்துள்ளது. கோபேஷ்வர் கடல் மட்டத்திலிருந்து 1550 மீட்டர் உயரத்தில் இமயமலையில் உள்ளது. சமோலி எனுமிடத்திலிருந்து 8.4 கிமீ தொலைவில் உள்ள கோபேஷ்வர் நகரம் அலக்நந்தா ஆற்றின் கரையில் உள்ளது. புதுதில்லி அருகே உள்ள காசியாபாத் நகரத்தையும், மணா கணவாய்யை இணைக்கும் தேசிய நெடுஞ்சாலை 58 கேபேஷ்வர் வழியாகச் செல்கிறது.
மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, 5513 வீடுகள் கொண்ட சமோலி கோபேஷ்வர் நகரத்தின் மொத்த மக்கள் தொகை 21,447 ஆகும். அதில் ஆண்கள் 11,432 மற்றும் பெண்கள் 10,015 ஆகவுள்ளனர். சராசரி எழுத்தறிவு 93.31% ஆகவுள்ளது. மக்கள்தொகையில் இந்து சமயம்|இந்துக்கள்]] 95.92%, இசுலாமியர் 3.75% ஆகவுள்ளனர்.
போக்குவரத்து
தேசிய நெடுஞ்சாலை எண் 58 கோபேஷ்வர் நகரத்தை ஜோஷி மடம், ரிஷிகேஷ் அரித்துவார் வழியாக புதுதில்லி அருகே உள்ள காசியாபாத் நகரத்துடன் இணைக்கிறது. அருகமைந்த வானூர்தி நிலையம், 227 கிமீ தொலைவில் உள்ள தேராடூன் வானூர்தி நிலையம் ஆகும். அருகமைந்த தொடருந்து நிலையம் 210 கிமீ தொலைவில் உள்ள ரிஷிகேஷ்]] தொடருந்து நிலையம் ஆகும்.
வெளி இணைப்புகள்
பகுப்பு:சமோலி மாவட்டம் பகுப்பு:உத்தராகண்ட மாநில ஊர்களும் நகரங்களும்
ஆப்கானியத் திரைப்படத்துறை
ஆப்கானியத் திரைப்படத்துறை (Cinema of Afghanistan) என்பது ஆப்கானித்தான் நாட்டு திரைப்படத்துறை ஆகும். 20 ஆம் நூற்றாண்டின் தொடக்கத்தில் ஆப்கானிஸ்தானில் திரைப்படத்துறை நுழைந்தது. ஏனெனில் ஆப்கானிஸ்தானின் அரசியல் மாற்றங்கள் பல ஆண்டுகளாக நாட்டின் திரைப்படத்துறையை வளர அனுமதிக்கவில்லை. இருப்பினும் 20 ஆம் நூற்றாண்டு முழுவதும் ஆப்கானிஸ்தானுக்கு உள்ளேயும் வெளியேயும் ஏராளமான பஷ்தூ மற்றும் தாரி மொழித் திரைப்படங்கள் தயாரிக்கப்பட்டுள்ளன. 2001 இல் ஆப்கானியத் திரைப்படத்துறை ஒரு புதிய கட்டத்திற்குள் நுழைந்தது.
வரலாறு
1901 முதல் 1919 ஆம் ஆண்டு வரை எமிர் ஹபிபுல்லா கான் ஆட்சியில் ஆப்கானிஸ்தானுக்கு திரைப்படத்தை அறிமுகப்படுத்தினார், ஆனால் அரச நீதிமன்றத்தில் மட்டுமே. முதல் ஆப்கானியத் திரைப்படம், "லவ் அண்ட் பிரண்ட் " என்ற திரைப்படம் ஆகும். இது 1946 இல் தயாரிக்கப்பட்டது.
பி-திரைப்படம்
ஆப்கானிஸ்தானுக்கு உள்ளேயும் வெளியேயும் தயாரிக்கப்பட்ட ஏராளமான படங்களை பி-திரைப்படங்களாகக் கருதப்படுகின்றன. அவை குறைந்த உற்பத்தித் தரம் மற்றும் குறைந்த பார்வையாளர்களை கொண்டுள்ளது. இந்தவகை திரைப்படங்கள் முக்கியமாக ஆப்கானிய பார்வையாளர்களை இலக்காகக் கொண்டுள்ளன, மேலும் ஆப்கானிஸ்தான் அல்லாத பார்வையாளர்களுக்கோ அல்லது சர்வதேச திரைப்பட விழாக்களிலோ இந்த திரைப்படங்கள் அறியப்படுவதில்லை.